Diari Oficial de la Generalitat Valenciana


Sumari del DOGV 4556, del 31-07-2003 (2003/8492)

RESOLUCIÓ de 7 de juliol de 2003, del conseller de Sanitat, per la qual resol la convocatòria de beques per a finançar accions i projectes d'investigació específics sobre la infecció per VIH/sida i problemàtica relacionada.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4556

Data del DOGV
:   31-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8492


Organisme emissor
:   Conselleria de Sanitat

Tipus de document
:   Resolució

RESOLUCIÓ de 7 de juliol de 2003, del conseller de Sanitat, per la qual resol la convocatòria de beques per a finançar accions i projectes d'investigació específics sobre la infecció per VIH/sida i problemàtica relacionada. [2003/X8492]
  
Vist que l'Orde de 28 de febrer de 2003, de la Conselleria de Sanitat (DOGV núm. 4.476, de 08.04.2003) va convocar i va establir les bases reguladores per a la concessió de beques per a finançar accions i projectes d'investigació específics sobre la infecció per VIH/sida i problemàtica relacionada.
  
Vist que en els pressupostos de la Generalitat Valenciana per a l'exercici 2003 hi ha una dotació de 168.860,28 euros (cent seixanta-huit mil huit-cents seixanta euros i vint-i-huit cèntims) en el programa pressupostari 413.10, capítol IV, codi de línia T3201000.
  
Vist que les entitats representades pel personal de plantilla que al final s'allisten han sol·licitat beques per a finançar accions i projectes d'investigació específics sobre la infecció per VIH/sida i problemàtica relacionada, en els termes previstos en l'orde de referència.
  
Vist que el director general de Salut Pública efectua una proposta de concessió, pels motius que s'indiquen, de les beques esmentades, entre les entitats que n'han sol·licitades.
  
Atesos la normativa d'aplicació general, els informes emesos per la comissió avaluadora de les beques sobre els expedients de sol·licitud de beques presentats, determinades les prioritats i necessitats mitjançant la ponderació dels criteris a seguir per a la concessió d'ajudes que establixen l'orde de convocatòria esmentada, procurant-se garantir l'eficàcia i l'eficiència de les actuacions en matèria de prevenció de la sida.
  
Atés que s'han complit els requisits de publicitat, concurrència i objectivitat exigits per a la concessió d'ajudes a beques amb càrrec als crèdits del capítol de transferències corrents, segons que establix l'article 45 del Decret Legislatiu de 26 de juny de 1991, el Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.
  
Per això, i fent ús de les atribucions que em conferixen l'article 8 de l'Orde de 20 de maig, de la Conselleria de Sanitat, el Decret 87/1999, de 30 de juliol, del Govern Valencià (DOGV núm. 3.551, de data 02.08.1999), modificat pel Decret 198/1999, de 19 d'octubre, del Govern Valencià, i pel Decret 46/2001, de 27 de febrer (DOGV núm. 3.950); i la Llei de la Generalitat Valenciana 5/1985, de 30 de desembre, de Govern Valencià, modificada per la Llei 1/2002, de 26 de febrer, resolc:
  
Primer
  
Concedir les beques a les entitats representades pel personal de plantilla, per a contribuir al finançament d'accions i projectes d'investigació específics sobre la infecció per VIH/sida i problemàtica relacionada, que s'indiquen en l'annex I d'esta resolució, per un import total de 80737 euros (huitanta mil cent huitanta euros).
  
Segon
  
Segons que disposa l'article 2 de l'Orde de 28 de febrer de 2003, el pagament de les subvencions es farà amb càrrec als pressupostos de la Generalitat Valenciana per a l'exercici 2003, programa pressupostari 413.10, capítol IV, codi de línia T3201000.
  
Tercer
  
El pagament de les ajudes es farà segons que disposa l'article 10 de l'Orde de 28 de febrer de 2002, és a dir:
  
a. Les ajudes podran finançar totalment o parcialment el pressupost presentat per a l'execució del projecte. La quantia de les ajudes es determinarà en cada cas en funció dels interessos de l'avaluació establida en esta orde.
  
b. L'import de les ajudes es lliurarà a favor de la institució on preste serveis l'investigador principal. La institució es comprometrà a la gestió dels fons i a la realització de les contractacions que calguen, segons les normes que per la seua naturalesa jurídica se li apliquen.
  
c. L'ordenació del pagament de les ajudes concedides al personal que es regula en l'article 3 d'esta orde es farà d'acord amb els criteris continguts en l'article 47.bis del Text Refós de la Llei de la Hisenda Pública de la Generalitat Valenciana, en la redacció donada per l'article 23 de la Llei 8/1995, de 29 de desembre, i per la Llei 9/1999, de 30 de desembre, ambdues de mesures fiscals, administratives i d'organització de la Generalitat Valenciana en els termes següents:
  
1. A la concessió de l'ajuda al projecte es lliurarà el 40% de la quantitat assignada. Este pagament estarà condicionat a la presentació prèvia de justificació de despeses que cobrisca el percentatge esmentat, a la presentació de l'aval bancari prestat en condicions i forma reglamentàries, o bé a la presentació de fiança dipositada davant els servicis territorials de la Conselleria d'Economia i Hisenda de la província corresponent.
  
2. Quan l'entitat haurà justificat el 40% ja lliurat se'n podrà pagar un 20% més després que es justifiquen despeses per este percentatge.
  
3. El 40% restant el farà efectiu la Generalitat Valenciana tan prompte com es justifique correctament la totalitat de la quantitat concedida.
  
En qualsevol cas, el pagament de les ajudes que regula esta orde podrà efectuar-se en una sola vegada, després de la presentació d'original o fotocòpia compulsada de les factures o justificants de les despeses efectuades per l'import total de la quantitat assignada.
  
d) L'orde del pagament de les ajudes concedides al personal empleat de les institucions dependents de la Generalitat Valenciana incloses en l'article 3 d'esta orde es farà mitjançant una transferència de fons als centres gestors, que la justificaran posteriorment.
  
Quart
  
Els beneficiaris de la beca hauran d'acreditar, en el moment en què va acabar el termini de presentació de les sol·licituds, que estan al corrent de les obligacions tributàries i amb la Seguretat Social, de la manera que establix l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
Cinqué
  
El contingut d'esta resolució, sense perjudici de la publicació en el Diari Oficial de la Generalitat Valenciana, la Conselleria de Sanitat l'ha de notificar individualment a l'entitat interessada, en la persona que la representa, l'investigador principal, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sisé
  
Els beneficiaris de les beques hauran d'aportar la justificació de les despeses corrents, corresponent a l'import total de les ajudes rebudes, abans del 15 de desembre de 2003.
  
Contra la resolució d'adjudicació de les ajudes podran les persones interessades interposar un recurs contenciós administratiu, en el termini de dos mesos davant el Tribunal Superior de Justícia de la Comunitat Valenciana.
  
Sense perjudici del que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'escrit d'interposició del recurs s'enviarà a la Direcció General per a la Salut Pública.
  
València, 7 de juliol de 2002.- El conseller: Vicente Rambla Momplet.
  
Annex I
  
Llista definitiva de beques concedides a personal de plantilla d'institucions sanitàries, centres i servicis dependents de la Conselleria de Sanitat, universitats, organismes públics i entitats públiques o privades de prestigi reconegut
  
Títol: Patologia cutània en pacients amb infecció per VIH en l'era dels tractaments antiretrovirals de gran activitat.
  
Investigador/a principal: Julia Belinchón Romero.
  
Institució: Hospital General Universitari d'Alacant. Servici de Dermatologia.
  
Beca concedida: 1.500 euros.
  
Títol: Anàlisi filogenètica de subtipus circulants de VIH i estudi de resistències primàries en pacients VIH de la Comunitat Valenciana.
  
Investigador/a principal: Antonio Guerrero Espejo.
  
Institució: Hospital de la Ribera. Àrea de Diagnòstic Biològic.
  
Beca concedida: 18.080 euros.
  
Títol: Factors clínics i sociodemogràfics associats a la no'adherència al tractament antiretroviral i tractament observat modificat en pacients ambulants no adherents amb fallida virològica.
  
Investigador/a principal: Jesús Colomina Avilés.
  
Institució: Hospital General d'Elda.
  
Beca concedida: 7.700 euros.
  
Títol: Factors associats a la prevalència, incidència i persistència de la infecció pel virus del papil·loma humà (HPV) i impacte del VIH en dones que acudeixen a un centre d'informació i prevenció de la sida (CIPS) Alacant.
  
Investigador/a principal: Julia del Amo Valero.
  
Institució: Universitat Miguel Hernández. Facultat de Medicina.
  
Beca concedida: 32.700 euros.
  
Títol: Anàlisi de l'evolució de la incidència de la infecció per VIH en una cohort de pacients que consulten per relacions sexuals, així com dels factors que condicionen la seroconversió i el desenvolupament de sida.
  
Investigador/a principal: Ignacio Alastrue Loscos.
  
Institució: Centre de Salut Pública de València. CIPS de València.
  
Beca concedida: 20.200 euros.
  
ANNEX II
  
Llista definitiva de beques denegades a personal de plantilla d'institucions sanitàries, centres i servicis dependents de la Conselleria de Sanitat, universitats, organismes públics i entitats públiques o privades de prestigi reconegut.
  
Títol: Fusió HIV: selecció d'inhibidors de fusió de membranes mitjançant química combinatòria.
  
Investigador/a principal: Ismael Mingarro Muñoz.
  
Institució: Universitat de València. Facultat de Ciències Biològiques.
  
Títol: Interaccions entre antiretrovirals, antituberculosos i metadona en pacients drogodependents.
  
Investigador/a principal: M. Cruz Pellín Mira.
  
Institució: Universitat Miguel Hernández. Facultat de Biologia
  
Títol: Estudi de la seroprevalència i característiques clíniques i epidemiològiques de la infecció per HTL V-I/II a la Comunitat Valenciana.
  
Investigador/a principal: M. Concepción Tuset Ruiz.
  
Institució: Hospital General Universitari de València. Unitat de Microbiologia / Immunologia.
  
Títol: Perfil psicosocial dels pacients crònics per la síndrome d'immunodeficiència adquirida.
  
Investigador/a principal: José Ramón Bueno Abad.
  
Institució: Universitat de València. Facultat de Ciències Socials.
  
Títol: Nivells i afinitat dels anticossos anticapsulars front a S. Pneumoniae en pacients infectats per HIV.
  
Investigador/a principal: Carlos Muñoz Ruiz.
  
Institució: Hospital General Universitari d'Alacant. Departament d'Immunologia.
  
Títol: Estudi de l'evolució en les pràctiques i actituds sexuals de risc per a la transmissió del VIH en estudiants universitaris entre els anys 1999 i 2003: implicacions per a futures polítiques preventives envers aquest col·lectiu.
  
Investigador/a principal: Rafael Ballester Arnal.
  
Institució: Universitat Jaume I de Castelló. Departament de Psicologia Bàsica, Clínica i Psicobiologia.
  
Títol: Efecte del tractament tèrmic d'inactivació del VIH en llet materna sobre components nutricionals i de defensa.
  
Investigador/a principal: Francisco Javier Romero Gómez.
  
Institució: Fundació Universitat San Pablo-CEU. Facultat de Ciències Experimentals - Salut.
  
Títol: Anàlisi dels pacients amb infecció per VIH/SIDA que consulten per primera vegada en els hospitals de la província de València al llarg de l'any 2003, dels factors que n'han condicionat la infecció i del retard amb què se n'ha realitzat el diagnòstic.
  
Investigador/a principal: Teresa Tasa Zapater.
  
Institució: Centre de Salut Pública de València. CIPS de València.
  
Títol: Desenvolupament i avaluació d'un programa d'intervenció dirigit de millorar l'adherència en l'establiment penitenciari de València.
  
Investigador/a principal: M. del Mar Morales Suárez-Varela.
  
Institució: Universitat de València. Departament de Salut Pública.
  
Títol: Evolució de la mortalitat en pacients infectats pel virus de la immunodeficiència humana en l'era del tractament antiretroviral d'alta eficàcia. Impacte de les malalties no definitòries de sida.
  
Investigador/a principal: José Manuel Ramos Rincón.